ועדת הכלכלה, כנסת 16, פרוטוקול מספר 277, 2004-10-25 10:30

שלום שמחון: חברים, אני ברשותכם רוצה לפתוח את הישיבה.

שלום שמחון: על סדר היום שמאות של חברות הביטוח, הצעה לסדר היום של חבר הכנסת משה כחלון.

שלום שמחון: בין לבין גם הגיע לידנו נייר, של הכנסת הקודמת אמנם, שבו חברת ביטוח פונה לאחד משמאי הרכב שלה, ואז כתוב בו ככה: "1.

שלום שמחון: הנני מודה לך על מתן שירותי שמאות למבוטחינו.

שלום שמחון: 2.

שלום שמחון: מבדיקת הנזקים לתקופה שבין ה-1.1.99 ל-15.3.2000 עולה כי ממוצע עקומת הנזק אצלכם גבוהה.

שלום שמחון: 3.

שלום שמחון: אבקש תשומת לבך לכך והקפדת יתר בנושא".

שלום שמחון: מה אני מבין מהקפדת יתר?

שלום שמחון: לדפוק את האזרח במילים פשוטות, ולהציק לאזרח יותר.

שלום שמחון: זאת המשמעות של נייר מהסוג הזה.

שלום שמחון: יש פה גם איזה נייר של חברת סהר שנותנת הנחיות לשמאי הרכב, שבו היא מפרטת מה צריך לעשות בעברית פשוטה.

שלום שמחון: בין לבין היה גם בג"צ שבעקבותיו יצאו הנחיות של הממונה על הביטוח, של איל בן שלוש.

שלום שמחון: מאחר והדיון הוא במסגרת הצעה לסדר, ואני מבין שהנושא הוא חשוב צרכנית, אני שם את הדגש על העניין הצרכני, על החלק הצרכני, אנחנו במקרה הזה אנחנו נבקש מחבר הכנסת כחלון שהציג את הנושא במליאת הכנסת לפתוח את הדיון כיוון שהוא בקיא בו ביותר.

משה כחלון: בוקר טוב.

משה כחלון: אני יודע שקיימים מאבקים ואינטרסים בתוך הגופים שעוסקים בתחום הזה.

משה כחלון: אז אני מראש רוצה לחזור על המשפט של היושב ראש.

משה כחלון: מה שעומד על סדר היום, מה שעומד פה לדיון זה טובת הצרכן וטובת הציבור.

משה כחלון: הדבר שזועק לשמים זה הניצול של האזרח, שקרתה לו תאונה, שגם אם אלוהים אוהב אותו הוא לא נפגע, אז רק נגרם לו נזק ברכוש.

משה כחלון: והוא מגיע למצב של תלות.

משה כחלון: הוא צריך את חברת הביטוח, משום שאם חברת הביטוח לא תשלם לו את הכסף, אז לא יהיה לו רכוש.

משה כחלון: שלא לדבר על נהג משאית שנתפרנס מזה, או נהג מונית, או נהג שצריך את הרכב הזה, או כל לקוח אחר שכבר נתן צ'ק על החשבון למוסך ומחכה שזה ייפרע.

משה כחלון: יש מספר תופעות מאוד קשות.

משה כחלון: כמו זה שחברת הביטוח אומרת לו: אנחנו לא נשלם לך אם לא תסכים לסכום שהשמאי שלנו קבע.

משה כחלון: ותכף ניגע בנושא הזה של שמאי בית ושמאי חוץ.

משה כחלון: הוא יודע שנגרם לו נזק בחמישים אלף שקלים, והשמאי של חברת הביטוח מאשר שלושים, והוא נתן צ'ק למוסך על ארבעים, ואם הכסף הזה לא ייכנס לו זה יתחיל לסבך אותו כלכלית גם בהמשך, והוא בן ערובה בידיים של חברת הביטוח.

משה כחלון: הוא חייב להסכים.

משה כחלון: הוא פשוט חייב להסכים.

משה כחלון: אין לו משהו אחר.

משה כחלון: כי או שהוא יקבל את זה, או שהוא לא יקבל כלום.

משה כחלון: חברת הביטוח מספיק חזקה לעמוד ולהתדיין אתו בבתי משפט, ולשלם לו בסוף את מה שמגיע לו עם ריבית והצמדה, אבל אין לה בעיה.

משה כחלון: אבל בדרך היא כותשת אותו.

אליעזר כהן: בשביל זה יש לה ערמה של יועצים משפטיים.

משה כחלון: כן.

משה כחלון: והם כותשים אותם בדרך, ותמיד הם מנצחים.

משה כחלון: ויש פה מאבק בלתי צודק.

משה כחלון: יש פה תחרות בלתי הוגנת.

משה כחלון: וזה הסיפור.

משה כחלון: בעקבות תלונות רבות של אזרחים אני לקחתי על עצמי להוביל את הנושא הזה בכנסת, וכאן גם בוועדה.

משה כחלון: אז אני אבקש את ההצעה לסדר תוך שלוש דקות להכין מעכשיו.

משה כחלון: כרגע אנחנו מדברים על חברת ביטוח ששולחת את המבוטח שלה למוסך הסדר, זאת אומרת, מוסך שיש לו הסדר עם חברת הביטוח.

משה כחלון: המבוטח מניח שאם חברת הביטוח עובדת עם המוסך הספציפי הזה, סימן שהוא בידיים טובות, ופה בטח לא ירמו אותו.

משה כחלון: חברות הביטוח הן חברות כלכליות.

משה כחלון: לא שיש לי טענות – אני בעד כלכלה חופשית, אני נגד התערבות בשוק בחלק האידיאולוגי שלי, שכולם ירוויחו וירימו את המשק קדימה.

משה כחלון: כמובן, מן הסתם תכליתן היא למכסם רווחים.

משה כחלון: לכן, הם מנסים לחסוך.

משה כחלון: הם חוסכים בשיגור שמאים למוסך מבחינת הרכב לאחר תאונה.

משה כחלון: יש להם את בעל המוסך, שהם מספקים לו עבודה, והוא מצלם עבורם, שולח להם באמצעות תוכנה שהחברה התקינה לו את השומה, בחברה השמאי מאשר או לא מאשר את השומה.

משה כחלון: שמאי\

משה כחלון: בקר, פה אני עוד לא יודע, אבל פה אנשי המקצוע יגידו.

משה כחלון: העיוות הזה פוגע באזרח במספר צורות.

משה כחלון: פעם אחת, כששולחים שמאי הוא משלם גם עבור השמאות שעלותה גלומה כבר בפרמיה.

משה כחלון: פעם שניה – הוא לא יודע אם הוא קיבל או שהוא לא קיבל על פי הפוליסה.

משה כחלון: אם אין לו יועץ מטעמו – הוא לא יודע.

משה כחלון: מה, מישהו קורא את כל הפוליסה?

משה כחלון: הבעיה הבאה שאין פיקוח על חלקי חילוף.

משה כחלון: ישנם חלקי חילוף רבים ברמה ירודה מאוד, היכולה לפגוע בתפקודו התקין של הרכב והמקצרים את חייו של הרכב, ולעתים גם את חייו של הנהג.

משה כחלון: ובכלל, הגיע לאוזני דבר, אני לא יודע אם הוא מוסמך או לא, אבל אני אגיד אותו לפרוטוקול, שחברות הביטוח גם שותפות בחברות החלקים.

משה כחלון: מה שאני אומר, דברים בדוקים.

משה כחלון: מה שאני לא בדקתי אני שמעתי.

משה כחלון: אם זה גלוי וזה ידוע, זה לא שזה מדאיג אותי, אני לא נכנס להם לשרשרת העסקית שלהם, לשרשור שלהם, אבל אני חושב שזה גם חמור.

משה כחלון: ומתי האזרח מגלה את מה שאני מדבר עליו?

משה כחלון: רק כשהוא בא למכור את הרכב.

משה כחלון: אמרו לו, תשמע, תלך למוסך, לצורך העניין – צ'מפיון – תהיה לך השתתפות עצמית אלפיים שקל.

משה כחלון: תלך למוסך הסדר שלנו – תהיה לה השתתפות עצמית אלף.

משה כחלון: אז שוב, מנצלים את המצוקה שלו.

משה כחלון: הבן אדם מנסה לחסוך כמה שרק אפשר, ואז הוא נענה ללחץ שלהם, והולך למוסך, שלא תמיד, חלילה אין לי שום דבר נגד מוסכי הסדר, יכול להיות שהם טובים, אמינים וישרים, וגם מיישרים טוב.

משה כחלון: אבל לפעמים הבן אדם עולה על זה מתי?

משה כחלון: רק כשהוא בא למכור את הרכב.

משה כחלון: עכשיו, הוא בא למכור את הרכב, אומרים לו: אדוני, פה מורכבת דלת לא מקורית, פה מורכבת כנף לא מקורית, וזה מוריד לו מערך הרכב.

משה כחלון: הוא אמנם חסך אלף שקל במעבר הזה, אבל הוא מפסיד חמשת אלפים או עשרת אלפים שקל במכירת הרכב.

משה כחלון: אני חושב, אדוני היושב ראש, שצריך לנתק את הקשר בין החברה המבטחת, המוסכים והשמאים.

משה כחלון: שיהיו שלושה גופים נפרדים.

משה כחלון: לא יכול להיות שאותו בן אדם יהיה גם שמאי, גם מבטח וגם מוסך.

משה כחלון: הוא לעולם לא יכול לפעול באופן אובייקטיבי.

משה כחלון: מצד שני, על השמאים מופעלים לחצים מצד חברות הביטוח.

משה כחלון: כמי שאמורים לוודא בראש ובראשונה לוודא תיקון מקצועי, בעצם מועלים בחובתם המקצועית ובדאגה לזולת.

משה כחלון: אני חושב שיש להטיל על חברות הביטוח חבות נוספת בגין ירידת ערך הרכב המתוקן בחלפים שאינם מקוריים.

משה כחלון: ידוע לכל ששימוש בחלפים תחליפיים לא יכול לעולם להחזיר את הרכב למצבו הקודם.

משה כחלון: קביעת סוג החלק נעשית על ידי השמאי לחברת הביטוח, ולכן יש לחייבם לשאת באחריות או בנטל הכלכלי של השימוש בחלפים לא מקוריים.

משה כחלון: הדבר האחרון.

משה כחלון: מה שאני מבקש, אדוני היושב ראש, שחברות הביטוח ייצמדו להוראות המפקח.

משה כחלון: הרי היה בג"צ לפני תקופה לא ארוכה, ובג"צ קבע שלחברת ביטוח - - -

לאה ורון: ההחלטה ניתנה ב-15.4.2001.

משה כחלון: לפני שלוש שנים.

משה כחלון: או.

משה כחלון: קיי.

משה כחלון: והמפקח קבע לפי המלצת בג"צ, כי לחברת ביטוח יש זכות להמליץ על רשימת שמאים מטעמה.

משה כחלון: והמבוטח יבחר שמאי או מהרשימה כפי שהיא תמליץ, או מישהו מטעמו.

משה כחלון: היום באמצעות הלחץ המתון כשאדם בוחר שמאי מטעמו הוא נתקל בהמון קשיים, והוא מתחיל להבין גם בלחץ של בעל המוסך שלו, שמתפרנס מחברות הביטוח, מתחיל להבין שהחברה האלה, אם אתם תמשיכו במסלול הזה, כסף לא תראו בתקופה הקרובה.

משה כחלון: בכל מיני קשיים: דו"חות, כן מאשרים, לא מאשרים, חלפים - - - אני בכוונה לא נוגע בשכר הטירחה.

קריאה: זה גם הפסד שנגרם.

משה כחלון: בסדר.

משה כחלון: אני לא מייצג את השמאים.

קריאה: לא.

קריאה: הלקוח.

קריאה: אם הוא הולך על מסלול, הוא צריך בשלב אלף לשאת בשכרו.

קריאה: בניגוד לשמאי חוץ.

משה כחלון: לא, אז אומרים לו: אם השמאי שאני שולח אז אני משלם.

משה כחלון: אני מריץ.

משה כחלון: אם אתה רוצה שמאי – תשלם לו.

משה כחלון: אז עוד כמה אלפי שקלים.

משה כחלון: ואחר כך נתחשבן.

משה כחלון: ואחר כך אומרים, לא, השמאות היא אלפיים, והוא ביקש שלושת אלפים, אז אומרים: לא אנחנו נשלם את האלפיים כמו שמשלמים לשמאי שלנו.

משה כחלון: הנה, אתה רואה, המפקח קבע שלקוח רשאי להזמין שמאי מטעמו, וחברות הביטוח מאלצות את הסוכן והמבוטח - - -

שלום שמחון: לאיזה סכומים זה מגיע?

שלום שמחון: בשנת 2000 שכר טרחה בגין שמאות רכב הינו מאתים שבעים וחמישה שקלים, הכולל עשרה תצלומים ומע"מ, זה לא סכומים בשמים.

שלום שמחון: מאתים שבעים וחמישה שקלים.

משה כחלון: שכר טרחה של שמאי?

שלום שמחון: בגין שמאות רכב לשמאי חיצוני.

שלום שמחון: מאתים שבעים וחמישה שקל, הכולל עשרה תצלומים, הוצאות משרד ומע"מ, וכל תצלום נוסף ישולם 0.28 שקל.

שלום שמחון: בנזקים בגבול ההשתתפות העצמית או נזקים בהם האירוע אינו בעל כיסוי.

שלום שמחון: שכר טרחה במקרים אלה הינו בטווח מאה ושבעה עשר שקלים כולל מע"מ.

שלום שמחון: כל ההוצאות שהוזכרו לעיל.

שלום שמחון: דו"ח בגין רכב שהוכרז כאובדן מוחלט או רכב לאחר גניבה ייערך בהתאם לאמור לעיל וייגבה בגינו שכר טרחה בסך מאתיים שקל חדש, כולל מע"מ.

שלום שמחון: זה לא סכומים בשמים.

משה כחלון: מה, מאתיים שקלים?

משה כחלון: אתה פעם שילמת מאתיים שקלים לשמאי?

קריאה: מאיפה הקראת?

שלום שמחון: אני קורא פה, אני לא אגיד את החברה כי זה לא נעים, אבל זה אגף לביטוח של אחת מחברות הביטוח.

שלום שמחון: האגף לביטוח כללי.

משה כחלון: על כל פנים, אני רוצה לסיים בדבר חמור שחלק מחברות הביטוח מתקנות כלי רכב במוסכי הסדר עד נזק של עשרת אלפים שקל ללא בדיקת שמאי, אלא על בסיס של הצעת תיקון.

משה כחלון: בניגוד לאמור, בניגוד להוראות המפקח, שאומר: בקרות מקרה ביטוח רשאי, כפי שאמרתי קודם, אתם מכירים את זה.

משה כחלון: בתיקון הזה, שוב, אין פיקוח מקצועי, לא נעשית בדיקה בטיחותית לפי התקנות, שוב מסכן את הרכוש ומסכן את הנפש.

שלום שמחון: חברים, הדיון פתוח.

שלום שמחון: בקשה.

יוסי ברג: אני מבקש להבהיר את הרקע.

יוסי ברג: מדובר על פה על שוק של עשרות מיליונים וגם יותר.

יוסי ברג: המועצה לצרכנות פעלה לפיקוח על הביטוח ואבטחת המוצר.

יוסי ברג: יש פה בעיה: יש חשש ששמאי בית ייתן חוות דעת מוטית לטובת המבטח ולכן כל ההסדר של שמאי בית אסור, והפיקוח על הביטוח צריך לתת פה פתרון.

יוסי ברג: ולכן, מה שנאמר כאן, מאוד נכון.

יוסי ברג: אנחנו מקבלים המון עדויות במועצה לצרכנות על התממשות ניגוד העניינים.

יוסי ברג: בין היתר, בדיוק כמו שחבר הכנסת שמחון ציטט, יש הנחיות של חברות הביטוח, הוראה לשמאים: אתם, לפני שאתם מעבירים את השומה לצרכן, תעבירו אותה אלינו כדי ש- -

שלום שמחון: יש לך פה את ההוראות החדשות?

יוסי ברג: חברות הביטוח מורות לשמאים, מעבר לזה, ....

שלום שמחון: מה שאתה מחזיק פה עכשיו דף אחר - - -

לאה ורון: של חברות הביטוח לשמאי הבית שלהן.

יוסי ברג: הזכרתי שקיבלנו הרבה חומרים, בין היתר את החומרים האלה.

יוסי ברג: אין לי אותם כאן, אבל אני מצטט מתוכם.

יוסי ברג: בין היתר, כמו שאתה ציטטת והזכרת בדיוק חברות אומרות נתת יותר מדי.

יוסי ברג: זה ממריץ את השמאים לקבוע ופחות ופחות.

יוסי ברג: זה בעצם בלי להגיד שום דבר רע לאף אחד.

יוסי ברג: זה מכניס אותם למצב של ניגוד עניינים.

יוסי ברג: אנחנו דרשנו מהפיקוח על הביטוח לשנות את ההסדר.

יוסי ברג: פנינו אל הממונה אל ההגבלים העסקיים, העברנו לו את החומר והוא אמר שהוא חוקר.

יוסי ברג: מה שברור, כשורה תחתונה ובלי להיכנס לפרטים, כל הסדר חייב למנוע ניגוד עניינים.

יוסי ברג: ברגע שיש פרצה היא קוראת לגנב.

יוסי ברג: ברגע שיש למישהו אינטרס הוא מממש אותו, במיוחד כשלחברות הביטוח יש הרבה יותר כוח והרבה יותר מקצועיות מהצרכן.

שלום שמחון: תודה.

שמואל מלכיס: קודם כל ראוי לומר כמה מילים על ענף ביטוח רכב רכוש, שהוא ענף שבמרכזו נמצא נושא השמאות ותיקון הרכב לאחר תאונה.

שלום שמחון: סליחה, הדיון עכשיו הוא לא על - - -

שמואל מלכיס: כן, כן, אני נוגע בנקודה.

שמואל מלכיס: אני לא מדבר על ענף הביטוח, אני מדבר על ביטוח רכב רכוש.

שמואל מלכיס: במסגרת הזאת, כל חברת ביטוח משתדלת במיטב יכולתה ליישב את התביעה שלה בדרך היעילה והטובה, כיוון שכל חברת ביטוח רוצה שכל אחד מהמבוטחים שלה ימשיך להיות מבוטח שלה, והלחימה העיקרית בשוק היא לגבי כל מבוטח ומבוטח.

שמואל מלכיס: יש תחרות בשוק וכל חברה וחברה משתדלת במסגרת התחרות ליישב את התביעה.

שמואל מלכיס: עכשיו, שימו לב.

שמואל מלכיס: יש פוליסה.

שמואל מלכיס: וכולם שוכחים שיש פוליסה שהוכתבה לשוק בעצם על ידי המפקח על הביטוח.

שמואל מלכיס: שר האוצר הוציא תקנה שקובעת פוליסה תקנית שבה נקבעו דרכי התיקון של הרכב.

שמואל מלכיס: השמאי לא קובע את דרכי התיקון של הרכב וחברת הביטוח לא קובעת את דרכי התיקון של הרכב.

שמואל מלכיס: הפוליסה היא קובעת.

שמואל מלכיס: והשימוש בחלפים תחליפיים ובחלפים דומים נקבעה בפוליסה בצורה מפורשת.

שמואל מלכיס: חברות הביטוח מצדן – אדרבא ואדרבא.

שמואל מלכיס: ייקבע המחוקק שהחלפים המוחלפים יהיו חלפים עשויים מזהב – לטעמנו – זה משרת את האינטרס שלנו הכי טוב בעולם.

שמואל מלכיס: הפרמיה תיקבע בהתאם, מחיר החלפים יהיה בהתאם למחיר חלפים מזהב, ומי שישלם את זה זה ציבור הצרכנים.

שמואל מלכיס: אין לנו שום התנגדות שכל החלפים יהיו חלפים מקוריים.

שלום שמחון: שמואל, תקשיב.

שלום שמחון: שמואל, תקשיב לי רגע.

שלום שמחון: אתה אורח כבוד בוועדת הכלכלה.

שמואל מלכיס: לא רק בוועדת הכלכלה.

שמואל מלכיס: בוועדות הכנסת.

שלום שמחון: אני מתייחס כרגע לוועדה שלי.

שלום שמחון: ואני מציע לשנינו שלא נברח.

שמואל מלכיס: אני לא בורח.

שמואל מלכיס: אני אומר דברים נכוחים.

שלום שמחון: אתה יכול לומר דברים נכוחים, אתה רק לא נוגע בעניין.

שמואל מלכיס: אני נוגע בדיוק בעניין.

שלום שמחון: ספר לנו מה המדיניות של חברות הביטוח כלפי שמאי הרכב.

שלום שמחון: גם שמאי הבית וגם השמאים החיצוניים.

דוד הררי: אין שמאי בית.

דוד הררי: המושג הזה עבר מן העולם.

דוד הררי: אתם משתמשים באיזה מושג שכבר מזה שנתיים לא קיים בכלל.

קריאה: סליחה, אין לכם שמאים שכירים?

קריאה: על מה אתה מדבר?

דוד הררי: מה זה שייך?

דוד הררי: הם לא שמאי בית.

דוד הררי: יכול להיות שיש שמאים שכירים.

דוד הררי: חד משמעית אתם מבלבלים.

דוד הררי: רבותיי, קיים הסדר במדינה, שההסדר נקבע על ידי המפקח.

דוד הררי: ושוב, כמו ששמואל אמר, יכול להיות שיש חברה שלא מקיימת אותו.

דוד הררי: אז המפקח צריך לפקח עליה ולגרום לזה שתקיים.

משה כחלון: והתיקון של עד עשרת אלפים שקל זה לא שמאים.

שמואל מלכיס: קודם כל, קיימת רק חברה אחת שעושה את זה ואני לא דן פה במעשיה של חברה מסוימת.

שמואל מלכיס: אנחנו מדברים על שוק הביטוח.

שמואל מלכיס: לכל מבוטח שמחפש פוליסה ומחליט או להישאר באותה חברה או לעבור לחברה אחרת ידועות היטב כל דרכי הטיפול ויישוב התביעה.

שמואל מלכיס: אין זה סוד.

שמואל מלכיס: יש שוק חופשי וכל מבוטח יכול לבחור את חברת הביטוח ועובדה, שרוב המבוטחים מרוצים ולא עוברים לחברה אחרת.

משה כחלון: אני רוצה לומר שאתה צודק.

משה כחלון: עד הנקודה שקורה לאדם את המקרה הם הכי נחמדים בעולם.

שלום שמחון: שמואל, שמואל, שמואל!! סליחה רגע, אתה שומע?

שלום שמחון: כשקוראים לך אתה שומע?

שמואל מלכיס: חבר הכנסת שאל אותי שאלה, רציתי גם לענות לו.

שלום שמחון: סליחה שנייה.

שלום שמחון: אני שואל אותך אם כשאני פונה אליך אתה שומע.

שמואל מלכיס: בדרך כלל כן.

שלום שמחון: אתה שומע אותי?

שלום שמחון: חבר הכנסת הגיש הצעה לסדר היום, אבל את הישיבה אני מנהל.

שלום שמחון: כשאני קורא לך, תדע שאני חוזר חזרה לסדר של הדיון.

שלום שמחון: איגוד חברות הביטוח הן לא היחידות.

שלום שמחון: בבקשה, תשיב לשאלה.

משה כחלון: יש לי הרושם שחברת הביטוח נחמדה מאוד בזמן עשיית הפוליסה.

משה כחלון: אבל כשאדם מגיע אליה כדי לקבל את השירות או לקבל את הפיצוי היא עושה הכל, או כל שביכולתה פעם אחת לשלם את המינימום, ופעם שנייה שהוא לא ימשיך את הביטוח אצלה.

משה כחלון: הרושם שלי.

משה כחלון: מהתלונות שאני מקבל.

משה כחלון: אם יש לך תשובה לזה – אני מוכן.

שמואל מלכיס: יש לי תשובה.

שמואל מלכיס: מה שאתה אומר הוא בלתי אפשרי.

שמואל מלכיס: כי ארבע מאות אלף איש מגישים תביעות לחברת הביטוח.

שמואל מלכיס: כלומר, בפרק זמן של שלוש ארבע שנים כמעט כל מבוטח מגיש תביעה.

שמואל מלכיס: אם הוא לא היה מרוצה הוא היה עובר.

שלום שמחון: שמואל תודה רבה.

אמנון יצחקניא: אני מלווה את תחום הביטוח מזה שתים עשרה שנה וחלק הארי של העבודה שלי נעשה בהתנדבות.

אמנון יצחקניא: ועקב כך אני נמצא פה היום.

אמנון יצחקניא: האמת היא נורא פשוטה.

אמנון יצחקניא: אין מקום לבקר את חברות הביטוח.

אמנון יצחקניא: לי יש הרבה מה לעשות עליהום עליהם.

אמנון יצחקניא: יש לי לתת לכם עשרות ומאות מקרים שגובלים למעשה אפילו בהונאה.

אמנון יצחקניא: אני יכול לומר לכם שאני שמעתי, אני באוזניי שלי, אנשים באים ומתלוננים ואמרתי: תעבירו לי תצהיר, קלטת, הם פוחדים לחשוף את זה מבחינתם בצדק, שיבולע להם.

אמנון יצחקניא: ויבולע להם.

אמנון יצחקניא: והרבה מאבדים את מקום עבודתם.

אמנון יצחקניא: אני שמעתי את זה.

אמנון יצחקניא: קוראים לו היום, אומרים לו תשמע: אם אתה לא תוריד את השומה שלך אתה לא תעבוד אצלנו.

אמנון יצחקניא: כך.

אמנון יצחקניא: במילים האלה.

אמנון יצחקניא: אומרים לו במילים הבאות: תשמע, למה אתה נותן חלק מקורי?

אמנון יצחקניא: אתה יכול לתת תחליפי.

אמנון יצחקניא: הוא אומר: אני צריך.

אמנון יצחקניא: והוא נכנע ללחץ באופן פסול.

אמנון יצחקניא: וזהו שמאי שאני מייצג אותו.

אמנון יצחקניא: צר לי, אני אומר את זה בקול רם.

אמנון יצחקניא: ואני יכול להצביע לכם על תופעות פליליות, שלצערי שמאים נאלצים לעשות.

אמנון יצחקניא: ועושים את זה בשיתוף חברות הביטוח ובשידולן.

שלום שמחון: למה אתה לא מגיש תלונה למשטרה?

אמנון יצחקניא: ובכן כך: אמרתי, אני לא רוצה לבוא בטענות לחברות הביטוח.

אמנון יצחקניא: חברות הביטוח פרטיות.

אמנון יצחקניא: אני לא חי באוטופיה.

אמנון יצחקניא: מי שלא בסדר זה הרגולציה.

אמנון יצחקניא: היא לא פועלת.

אמנון יצחקניא: אני הגשתי את העתירה הזאת.

אמנון יצחקניא: נאלצתי להגיש שתי עתירות.

אמנון יצחקניא: הראשונה היתה ב-94'.

אמנון יצחקניא: בא המפקח גבי שביט ואמר: אני מתכוון להתערב.

אמנון יצחקניא: והשופט זמיר שאל אותו, כמו היום: תוך כמה זמן?

אמנון יצחקניא: הוא אמר לו: תוך תשעים יום.

אמנון יצחקניא: ושום דבר לא קרה.

אמנון יצחקניא: עברו שלוש שנים.

אמנון יצחקניא: הגשתי עתירה נוספת.

אמנון יצחקניא: בג"צ.

אמנון יצחקניא: בסופו של דבר העתירה התקבלה.

אמנון יצחקניא: אבל המפקח על הביטוח לא עשה כלום.

אמנון יצחקניא: גם המפקח השני אחר כך, ציפי סאמט, דורון שורר לפני זה.

אמנון יצחקניא: דורון שורר, אני חייב לומר, רגע לפני שהלך, אתם יודעים, הוא לא הלך לחברת ביטוח.

אמנון יצחקניא: אז בפעם הראשונה הפרקליטות קבעה שיש ניגוד עניינים בעבודת שמאי הבית של חברות הביטוח.

אמנון יצחקניא: מרגע זה ואילך - - -

שלום שמחון: אבל הם אומרים שאין יותר שמאי בית.

אמנון יצחקניא: אני אסביר את זה מיד.

אמנון יצחקניא: זה הבל ורעות רוח.

אמנון יצחקניא: אין בזה שמץ של אמת וזה יותר חמור ממה שהיה קודם.

אמנון יצחקניא: המצב היום הוא כזה: העתירה התקבלה.

אמנון יצחקניא: אני רוצה רק לומר לכם.

אמנון יצחקניא: תראו, אומר את זה השופט זמיר, זה לא אני כתבתי:

אמנון יצחקניא: תופעת שמאי הבית התחילה ב-92 .

אמנון יצחקניא: עד אז לא היו שמאי בית.

אמנון יצחקניא: היה מחלקת שמאות, היו מפקחים על השמאים בחוץ.

אמנון יצחקניא: ולאט לאט נוצרה התופעה של שמאי בית.

אמנון יצחקניא: כלומר, הם קלטו עובדים כשמאי בית.

אמנון יצחקניא: כשהגשנו את העתירה היו כבר למעלה ממאה שישים שמאים עובדי חברות הביטוח.

אמנון יצחקניא: זו היתה תופעה פסולה מעין כמוה.

אמנון יצחקניא: שמאי, הוא עובד של חברת ביטוח, בא למבוטח שהוא לא יודע את זה אפילו, ואומרים יבוא אליך שמאי בלתי תלוי, אמין.

אמנון יצחקניא: הוא עובד שלה.

אמנון יצחקניא: אתה היית מוכן שעובד של פלוני, שאתה בסכסוך אתו, יקבע לך את הנזק?

אמנון יצחקניא: זו היתה התופעה.

אמנון יצחקניא: ונגד זה עתרנו.

שמואל מלכיס: למה מדברים על העבר?

שמואל מלכיס: הרי כבר היה דיון על זה.

שלום שמחון: שמואל, שמואל, שמואל!! פתחת את הדיון.

שמואל מלכיס: קטעת אותי באמצע.

שמואל מלכיס: לא אמרתי אפילו מה שרציתי להגיד.

שמואל מלכיס: עכשיו אתה נותן לדבר על העבר?

שלום שמחון: סליחה, אתה רוצה לצאת החוצה?

שמואל מלכיס: תוציא אותי.

אמנון יצחקניא: אתם יודעים שאתם יכולים היום להתקשר לכל מוקד, לבקש שמאי פלוני.

אמנון יצחקניא: אני מודיע לכם: אני עשיתי את זה.

אמנון יצחקניא: תבקש שמאי.

אמנון יצחקניא: יגידו לך, הוא איננו היום.

אמנון יצחקניא: אנחנו לא יודעים מתי הוא יהיה.

לאה ורון: אתה כבר מתייחס להסדר של המפקח על הביטוח.

אמנון יצחקניא: אני לא רוצה לקפוץ קדימה.

לאה ורון: היישום של ההסדר?

אמנון יצחקניא: כן.

אמנון יצחקניא: אבל אני רוצה להגיד לכם את העבר, כדי שתבינו מהם היום בעצם מונעים.

אמנון יצחקניא: אז התחילה תופעת שמאי הבית.

אמנון יצחקניא: ואמר בג"צ כך: "יש להתיימר....

אמנון יצחקניא: שהמבוטח...

אמנון יצחקניא: בגלל הטבות שונות שהחברה הציעה לקבל את השומה של שמאי הבית.

אמנון יצחקניא: במקרים אחרים המבוטח אינו מודע כלל לזכותו להגיש ערר".

שלום שמחון: אמנון, שאלה.

שלום שמחון: אחרי הבג"צ שלך, אחרי שהוא התקבל, המפקח על הביטוח בן שלוש הצהיר שיש הסדר.

אמנון יצחקניא: רע מאוד.

אמנון יצחקניא: כתבנו למפקח על הביטוח.

לאה ורון: תתייחס בבקשה לנושא הבא.

אמנון יצחקניא: בדיוק התכוונתי.

אמנון יצחקניא: בעקבות הבג"צ יצא הסדר.

אמנון יצחקניא: אני רוצה לומר לכם שאני גם קמתי והגנתי על ההסדר הזה – לשעה קלה.

אמנון יצחקניא: ואני אסביר מדוע.

אמנון יצחקניא: יצא הסדר.

אמנון יצחקניא: כתבתי לו מכתבים נכוחים.

אמנון יצחקניא: כתבתי לו: תראה, אחד, שניים, שלוש ארבע.

אמנון יצחקניא: זה וזה וזה פגום בהסדר.

אמנון יצחקניא: זה לא יעבוד.

אמנון יצחקניא: התופעות החולות שזה יצמיח הן אלה.

אמנון יצחקניא: אני אתן לכם את המכתבים - -

לאה ורון: אולי תציג בפני הוועדה מה פגום בהסדר ומה הבעייתיות שבו?

אמנון יצחקניא: אמרו לנו: תראו, בואו ניקח תקופת ניסיון.

אמנון יצחקניא: אמרנו, אתם יודעים מה?

אמנון יצחקניא: בסדר.

אמנון יצחקניא: ניקח תקופת ניסיון.

אמנון יצחקניא: וכאשר שמאי הבית של כלל שהוצאו החוצה עתרו נגד ההסדר, אני אמרתי: בואו ניתן לזה צ'אנס.

אמנון יצחקניא: אבל הניסיון מראה שההסדר הזה הוא בדיוק כפי שחששתי.

אמנון יצחקניא: מה אומר ההסדר?

אמנון יצחקניא: תראו, אנחנו כולנו נוסעים ברכב.

אמנון יצחקניא: אף אחד מאתנו לא שש להוציא הוצאות מהכיס כשיש לו ברירה אחרת.

אמנון יצחקניא: אני רוצה שמאי.

אמנון יצחקניא: אמרו לי: תשמע, אתה רוצה שמאי בלתי תלוי בהסדר?

אמנון יצחקניא: תשלם.

אמנון יצחקניא: אם אתה רוצה שמאי שאני אציע לך מההסדר, אז אתה לא משלם.

אמנון יצחקניא: פגם ראשון.

לאה ורון: מה גובה התשלום שצריך מבוטח לשלם?

אמנון יצחקניא: חברות הביטוח שולטות בכך, הן קובעות את המחיר, הן מורידות אותו באמצעים פסולים, הן שולטות בשוק הזה של השמאים.

אמנון יצחקניא: אני לא רוצה להיכנס לדיון הזה.

אמנון יצחקניא: אבל אם את שאלת אותי: להציע את השמאי תמורת מאתיים שבעים שקל, עד שלוש מאות, לעשות לפעמים שש שעות עבודה, בואו נגיד את האמת:

אמנון יצחקניא: אני אומר לכם: יועץ משפטי של חברת הביטוח קם ואומר: שמאי שעושה שומה ששלוש מאות שקל מועל בעבודתו.

אמנון יצחקניא: הוא לא מסוגל לתת שש שעות עבודה - - -

שלום שמחון: כמה זה באמת עולה היום?

שלום שמחון: מה התעריף?

אמנון יצחקניא: שמע, אנחנו עשינו פעם בדיקה באמצעות המכון לפריון העבודה.

אמנון יצחקניא: המדינה בדקה את זה.

אמנון יצחקניא: העלויות היו שש מאות, ושבע מאות, ושמונה מאות שקל.

אמנון יצחקניא: עלויות אמיתיות.

שלום שמחון: לא, כמה משלמות חברות הביטוח?

אמנון יצחקניא: המפקח על הביטוח הוא הואיל לקבוע בעצמו בהסדר שיהיה שלוש מאות שקל שמאי מכריע.

אמנון יצחקניא: למשל.

שלום שמחון: מכריע?

אמנון יצחקניא: אני רוצה בכל זאת לגעת בכמה תופעות, איך עוקפים את ההסדר.

אמנון יצחקניא: תראו, קודם כל - - -

שלום שמחון: תהיו סבלנים, זה לא הדיון האחרון בנושא.

שלום שמחון: סבלנות.

שלום שמחון: כן, בקשה, תסיים.

אמנון יצחקניא: שתי דקות אני מסיים.

אמנון יצחקניא: יש את ההסדר.

אמנון יצחקניא: אלף, אתה לא מצליח לבחור שמאי.

אמנון יצחקניא: אני אביא לכם גם ראיות אם אתם רוצים שמבקשים שמאי פלוני עונים במוקלט הוא איננו, הוא חולה, הוא לא נמצא.

אמנון יצחקניא: במקרה נמצא פה זה וזה.

שלום שמחון: תשמע, אנחנו לא בשושו ולא בשב"כ.

שלום שמחון: אני רציתי לשמוע באופן קצר מהן הבעיות בהסדר שאמור להימשך לתקופת ביניים עד 2006, ומה צריך לתקן בו.

שלום שמחון: אחריך אני עובר לנציג של הממונה על הביטוח.

אמנון יצחקניא: הפגם העיקרי והראשון הוא שיש רשימה שמרכיבה אותה חברת הביטוח.

אמנון יצחקניא: חברת הביטוח מרכיבה רשימה, ובעצם מה אומרת הרשימה?

אמנון יצחקניא: היא אומרת לשמאי נו,נו, נו.

אמנון יצחקניא: אתה יודע שבסוף שנה אני יכולה להחליף אותה.

אמנון יצחקניא: ולכן, כמו שאתה הקראת במכתב, אם אתה לא תיתן שומות שמתאימות לי, אתה לא תהיה ברשימה.

אמנון יצחקניא: שלוש: אם אתה רוצה ללכת לשמאי אחר, אתה תשלם בעצמך את השכר.

שלום שמחון: למה אני מעורר?

שלום שמחון: כי שמואל קודם אמר שאין יותר שמאי בית.

שלום שמחון: אבל בהסדר של הממונה על הביטוח, בסעיף ההגדרות כתוב פה: "שמאי בית – זה אחד מאלה: שמאי שעלול להימצא במצב של ניגוד עניינים בשל קשר מיוחד עם המבטח לרבות: אלף, שמאי שהוא עובד של קבוצת הביטוח, ב : שמאי שלמעלה מעשרים וחמישה אחוז מסך כל הכנסותיו משמאות ועסקים אחרים עם מבטחים הינם עם קבוצת הביטוח"

אמנון יצחקניא: זה בדיוק המונח שמאי שאסור שיתקיים.

אמנון יצחקניא: כתבנו למפקח: ההגבלה של העשרים וחמישה אחוז שלך היא למראית עין בלבד.

אמנון יצחקניא: שמאים בלחץ, מתאגדים בצורה שטחית וכוזבת.

אמנון יצחקניא: הם משתמשים בשמות של סוכנויות, כאשר אתם גם אומרים להם: אנחנו ניתן לכם עבודה והם מסתדרים באשכולות ובקבוצות שמשתנות חדשות לבקרים, מוחלפות גם שמות של חברות.

שלום שמחון: אמנון תודה.

שלום שמחון: תודה.

שלום שמחון: הממונה על הביטוח, בקשה.

יואב בן אור: אני אתחיל מהנקודה האחרונה, למרות שלא העיקרית.

יואב בן אור: איגוד השמאים רצה שהאחוז יהיה יותר נמוך.

שלום שמחון: אני רק רוצה להזכיר לכם, סליחה רגע, יואב, העניין שלנו פה הוא לא ביטוח, ולא בשמאים ולא בנעליים.

שלום שמחון: ואני גם לא ממונה על שוק הביטוח במשרד האוצר.

יואב בן אור: אני מתקשה להתאפק.

יואב בן אור: פשוט קצת זרקו רפש, ואחת הדוגמאות היתה הדוגמה האחרונה.

יואב בן אור: אין פה אינטרס אחר, והטענה של איגוד השמאים - - - הייתי אומר, וזה קשור ליוסי ברג, מי שייצג גם את המועצה לצרכנות, עורך דין יצחקניא ייצג גם את המועצה הישראלית לצרכנות.

לאה ורון: כן.

לאה ורון: היא הצטרפה לעתירה.

יואב בן אור: לעניין.

יואב בן אור: זה לא עניין פשוט.

יואב בן אור: עניין השמאות.

יואב בן אור: ולא סתם היו דיונים ארוכים וישיבות שנים.

יואב בן אור: וניסינו למצוא את הפתרון.

יואב בן אור: כל העניינים שעלו, אני אעבור בסקירה מהירה על כל העניינים, אבל בכל עניין יש צד אחד שהוא טובת הצרכן, וצד אחד שהוא לרעת הצרכן.

שלום שמחון: האמת היא שזו בדיוק הבעיה המרכזית שלנו בוועדת הכלכלה, ואני אומר לך: אנחנו כבר הרבה זמן מדברים על האפשרות של לקדם את הנושא של ההגנה על הצרכן.

שלום שמחון: תראה מה אתה אמרת במשפט המפתח שלך בטרם התחלנו לדבר: אנחנו מצאנו איזון בין הצרכן לבין חברת הביטוח.

יואב בן אור: אתה לא ציטטת אותי נכון.

שלום שמחון: תקשיב, זה מה שאמרת.

יואב בן אור: לא.

שלום שמחון: שכל הזמן מחפשים איזונים אבל גם של הצרכן.

שלום שמחון: הצרכן, לפי ההצעה לסדר של חבר הכנסת כחלון, לא מבקש איזונים.

שלום שמחון: הוא מבקש שמישהו, תסלח לי על הביטוי הבוטה, שמישהו לא יעבוד עליו בעיניים.

יואב בן אור: ציטטת אותי לא נכון ולא הבנת אותי.

יואב בן אור: אנחנו לא מצאנו איזון בין הצרכן לבין חברות הביטוח, או בין הצרכן לבין השמאי או בין הצרכן לבין החלפים.

יואב בן אור: אנחנו מצאנו איזון בין הצרכן לצרכן.

יואב בן אור: אותו צרכן, והטענה, מרימים פה מלא צעקות.

יואב בן אור: אותו צרכן שרוצה, למשל בחלפים, בשאלת החלפים.

יואב בן אור: חלק מקורי או חלק תחליפי, שזה משרד התחבורה צריך לענות עליו, עניין מקצועי.

יואב בן אור: אבל שוב.

יואב בן אור: יש פה שני צדדים.

יואב בן אור: אחד זה כמה אני אשלם באמת על פוליסת הביטוח, שתיים – האם אני מקבל באמת מה שמגיע לי, וזה שני עניינים.

יואב בן אור: והגורם שמאזן בין שני האינטרסים של הצרכן זה גורם השמאים.

יואב בן אור: עלו כמה עניינים.

יואב בן אור: שאלת מוסכי ההסדר.

יואב בן אור: יש פה שאלה.

יואב בן אור: מצד אחד הלקוח מקבל הטבה, מצד שני חברת הביטוח מפעילה את התהליך במוסך, כל עוד שזה בתחום הסביר, וזה תחום שצריך לפקח על המוסכים.

יואב בן אור: וזה נכון, שכל מוסך שלא נותן שירות טוב צריך לדווח על זה.

משה כחלון: אתה אמרת הטבה?

משה כחלון: איזה הטבה מקבל הצרכן?

יואב בן אור: הוא מקבל הנחה בהשתתפות עצמית.

יואב בן אור: עוד פעם.

יואב בן אור: אי אפשר לשים שחור לבן.

יואב בן אור: הדברים אפורים.

משה כחלון: כשאתה אומר הלקוח מקבל הטבה ומצד שני יש רשימת איזונים.

משה כחלון: שאתם כמפקח על הביטוח מנסים לאזן בין, סלח לי על הביטוי, בין העושק לנעשק.

משה כחלון: אתה בא ואומר: אתה מחייב אותי ללכת למוסך הסדר, זאת אומרת שאני לא אקבל - - - -

יואב בן אור: אין חברת ביטוח שמחייבת מוסך הסדר.

יואב בן אור: אנחנו לא מרשים את זה.

יואב בן אור: עוד פעם.

יואב בן אור: אסור להם.

יואב בן אור: יש איזה שהוא פיקוח על הפער של זה.

לאה ורון: מה היתה הטענה שאתם לא מרשים?

לאה ורון: אתם לא מרשים לחברות הביטוח לפתוח מוסכי הסדר?

יואב בן אור: לא.

יואב בן אור: לא מרשים לחברות ביטוח לחייב מבוטח ללכת למוסך הסדר.

יואב בן אור: דרך אגב, השמאות עם מצלמה חוסכת את שכר טרחת השמאי, אולי היא מוזילה את עלות התיקון?

לאה ורון: מר בן אור, תתייחס לטענה שהושמעה פה, שאותם חמישה שמאים שחברת הביטוח מפרסמת את שמם, היא זו שמעסיקה אותם והיא זו שברצותה היא גם יכולה להוציא אותם.

יואב בן אור: לכל חברת ביטוח יש רשימה של שמאים.

יואב בן אור: יש מפתח איך הרשימה תיקבע.

יואב בן אור: הנושא של גודל הרשימה הוא נושא חשוב - - -

לאה ורון: לא גודל הרשימה אלא מי קובע את הרכבה.

יואב בן אור: זה ההסדר.

יואב בן אור: אפשר לחלוק על ההסדר.

יואב בן אור: אני לא אגיד שזה הסדר מאוזן וטוב.

יואב בן אור: אני אסביר אותו.

יואב בן אור: חברת הביטוח קובעת רשימה.

יואב בן אור: ההנחה היא שהרשימה צריכה להיות גדולה מספיק כדי שחברת ביטוח לא תוכל להתעמר בשמאים שברשימה.

שלום שמחון: גם אם היא קובעת רשימה, בסוף השנה היא יודעת לעשות את הניתוח של אותה רשימה.

שלום שמחון: לא, אל תעשה ממנה.

יואב בן אור: זה בעלי מקצוע.

שלום שמחון: נניח שאת החמישה האלה היא בודקת בסוף שנה.

יואב בן אור: זה לא חמישה.

שלום שמחון: בסדר.

שלום שמחון: יואב, יואב.

שלום שמחון: המאה האלו, לא משנה.

שלום שמחון: העשרים השלושים, הארבעים.

שלום שמחון: בסוף אותה שנה חברת הביטוח יודעת לעשות את הניתוח של הביצועים של כל אחד, של מה הוא נתן ומה הוא לקח.

שלום שמחון: וסביר להניח שגם בלי להגיד לי, היא תשתדל לא לפנות אליו עוד פעם.

שלום שמחון: זאת המשמעות.

שלום שמחון: אם היא לא תפנה אליו עוד פעם, מה המשמעות של העניין?

שלום שמחון: שהיא בודקת את ביצועיו לפי מה שהוא נתן או לא נתן.

שלום שמחון: ואז המשמעות של העניין, וזאת שאלה שאתם צריכים לבדוק אותה, והשאלה אם אתם בודקים אותה: האם בסופו של יום התוצאה של מהלך מהסוג הזה גורמת לכך ששמאי שילך לקראת הצרכן, הוא יעשה את עבודתו המקצועית נניח באופן מושלם, לא יועסק בשנה שאחראי זה על ידי חברת הביטוח, והפועל היוצא של העניין זה פגיעה בשכר.

יואב בן אור: שתי תשובות לשאלה.

שלום שמחון: עוד לפני שאתה עונה, יש פה סעיף של ההסדר שאני אקריא אותו רק: עדכון רשימת שמאי החוץ ייעשה אחת לשנה לא יאוחר מהשלושים באפריל, בהתבסס על מספר כלי הרכב המבוטחים אצל המבטח נכון ליום ה-31 בדצמבר בשנה החולפת.

שלום שמחון: על אף האמור, רשאי מבטח להוציא שמאי מהרשימה במהלך השנה בכפוף לסעיף 3 (ב) לעיל ובלבד שהתקיים דיון בעניין אצל המבקר הפנימי של המבטח, הודעה מנומקת נמסרה לשמאי עשרים ואחד יום לפני הוצאתו מהרשימה, וניתנה לו הזדמנות לטעון את טענותיו.

שלום שמחון: במקביל ידווח המבטח על הוצאת השמאי למועצה המייעצת שהוקמה על פי חוק הפיקוח על עסקי ביטוח התשמ"ד – 1984.

משה כחלון: אתה יודע מה היה גורם לי שקט?

משה כחלון: בוא נאמר, שחברת הביטוח היתה מחליטה על רשימה של עשרים.

משה כחלון: עשרים שמאים.

משה כחלון: משמעו שכל שמאי מקבל חמישה אחוז מהעבודה.

משה כחלון: והסכם לחמש שנים.

משה כחלון: כמובן, היא אם הוא חרג, אם הוא פשע שיעיפו אותו.

משה כחלון: אבל כל שמאי יש לו איזה ביטחון שהוא יכול לייצג את הלקוח נאמנה, והוא לא חייב למצוא חן בעיני השליט, בעיני השולטן.

משה כחלון: האנשים האלה מחליטים, לפי מה שאנחנו רואים פה, שאדוני, אם אתה לא תספק לנו את הסחורה לא תהיה לך עבודה.

שמואל מלכיס: המכתב הוא מתאריך 1999.

שמואל מלכיס: לא מההסדר.

שמואל מלכיס: זה היה לפני ההסדר.

יואב בן אור: לעניין של גודל הרשימה, יש בכלל כמה מגבלות.

יואב בן אור: אסור שלשמאי יהיה איזה שהוא נפח פעילות אתה.

יואב בן אור: זה עונה על השאלה שלך.

יואב בן אור: מי שעובד הרבה עם חברת ביטוח משתפשף ומכיר את אנשי חברת הביטוח.

יואב בן אור: הוא לא מכיר את המבוטח.

יואב בן אור: ולכן הנטייה שלו היא כמו שמאי בית.

יואב בן אור: ולכן אנחנו הגבלנו את זה, בניגוד לעמדת השמאים שכן היו רוצים שיהיה להם יותר קל.

יואב בן אור: מצד שני, למבוטח יש זכות בחירה בתוך אותה רשימה.

יואב בן אור: אנחנו מצפים שהמבוטחים בעזרת הסוכנים לפחות יידעו מי שמאי שלטובת חברת הביטוח ומי שמאי שלטובת מבוטחים ויבחרו את השמאים לטובתם.

יואב בן אור: ויש פה איזה שהוא איזון מסוים.

יואב בן אור: שומעים צעקות מהצד השני גם.

יואב בן אור: זה בהקשר הזה.

אינגריד הר אבן: עורכת הדין של איגוד המוסכים.

אינגריד הר אבן: אנחנו בעצם מהווים זירה שבה נפגשים המבוטח, השמאי וחברת הביטוח.

אינגריד הר אבן: עכשיו ספציפית, לעניין מה שאמר חבר הכנסת כחלון.

אינגריד הר אבן: הוא התייחס להיבט הכלכלי, אבל יש פה גם היבט בטיחותי לכל הדבר הזה, במיוחד מה שמתבטא בנושא החלפים אבל גם בנושא עלות העבודה כולה.

אינגריד הר אבן: השיטה הנוכחית עובדת בצורה פרדוקסלית.

אינגריד הר אבן: חברות הביטוח מנסות כמובן מצידן להפחית את סכום הפיצוי.

אינגריד הר אבן: אנחנו, מאידך, המוסכים, חיים בסיטואציה בלתי אפשרית.

אינגריד הר אבן: מחד, מצפים שנוציא עבודה מעולה במינימום מחיר.

אינגריד הר אבן: אבל מאידך אנחנו גם אלה שנותנים את האחריות המקצועית על תיקון.

אינגריד הר אבן: בין על פי חוק ובין על פי החוזה שלי עם הלקוח.

אינגריד הר אבן: בא אלי המבוטח, אני לא מוסך הסדר, אני מוסך חופשי.

אינגריד הר אבן: אני אומרת לו, תשמע: לפי מיטב הבנתי המקצועית ועל פי הנחיות משרד התחבורה הסמכות המקצועית היא של המנהל המקצועי במוסך.

אינגריד הר אבן: הוא אומר שצריך להתקין לך חלק אלף ובית.

אינגריד הר אבן: נכון, הוא עולה יותר יקר מחלק גימל ודלת שלא מתקינים במוסך הסדר.

אינגריד הר אבן: וגם אני לא עובד במאה שקל לשעה, אני עובד במאה שישים שקל לשעה.

אינגריד הר אבן: יש חוזה עם הצרכן, ואני מחויבת גם לתת לו אחריות לעבודה שלי.

אינגריד הר אבן: עכשיו, חברות הביטוח יש להן אין ספור כלים.

אינגריד הר אבן: יש להן את הנושא של השמאי שהוא לרוב זרוען הארוכה, יש להן אינפורמציה: למשל סוכני ביטוח אומרים ללקוח לך למוסך הסדר תקבל הטבות אלף וגימל, ולא כדאי לך ללכת למוסך כך וכך כי שמה ייווצרו לך הפרשים.

אינגריד הר אבן: הלקוח שומע את זה, הוא אומר: וואלה, מה אני צריך את הכאב ראש הזה?

אינגריד הר אבן: הלקוח לא יודע מה המשמעויות השונות של התיקונים השונים שהוא מקבל במקום זה או אחר.

אינגריד הר אבן: לחילופין, נתקל הלקוח באיום בהפחתת פיצויים, תלך למוסך אלף שלא נראה לנו, שם העלויות גבוהות.

אינגריד הר אבן: אז לא תקבל את כל הכסף.

אינגריד הר אבן: תקנה 309, רבותי.

אינגריד הר אבן: מה זה תקנה 309?

אינגריד הר אבן: רכב שלדעת מנהל מקצועי במוסך לא יכול לעלות על הכביש בצורתו הנוכחית צריך לשלוח אותו לבדיקה לפי תקנה 309.

אינגריד הר אבן: אם מישהו ילך למשרד הרישוי יגידו לכם כמה מעטות הבדיקות האלה.

שלום שמחון: תודה רבה.

אלעד בנבג'י: אנחנו רוצים להביע את העמדה החוקית שלנו בעניין הזה.

אלעד בנבג'י: מבחינתנו הקשר בין השמאים וחברות הביטוח הוא בעייתי בהגדרה.

אלעד בנבג'י: וההסדר הזה מנסה באיזה שהוא מקום להתמודד אתו.

אלעד בנבג'י: אבל מבחינתנו התחרות האופטימלית היא שאין שום קשר בין השמאים.

אלעד בנבג'י: כל המוסד של שמאי בית יצא כבר מהעולם אבל רשימות השמאים הן מבחינתנו עדיין בהסדר שבין חברות הביטוח לשמאים.

שלום שמחון: אתה אומר שלמרות התקנות החדשות של ההסדר, למרות ההסדר החדש של הממונה על הביטוח אתם עדיין מתנגדים לרשימות - - -

אלעד בנבג'י: אני אומר שוב, יש שיקולים נוספים שהממונה על הביטוח לוקח.

אלעד בנבג'י: מבחינת המסגרת התחרותית אנחנו חושבים שלא צריך להיות קשר בין חברת הביטוח לבין - - -

שמואל מלכיס: ההסדר שקיים במדינת ישראל הוא יוצא דופן בכל העולם כולו.

שמואל מלכיס: אנחנו עברנו את העולם כולו מקצה לקצה, והבאנו נתונים מכל המדינות, כולל המדינות הלא מפותחות באירופה.

שמואל מלכיס: אין מצב בכלל שחברת ביטוח לא בודקת את הנזק שנגרם למבוטח על ידי איש מטעמה.

שמואל מלכיס: בכל העולם יש שמאים שכירים שעובדים בחברת הביטוח ובודקים את הנזק.

שלום שמחון: תודה רבה.

שלום שמחון: תודה רבה.

שלום שמחון: מר מלכיס, אתה לא שומע לי.

שלום שמחון: בפעם העשירית היום, בכל פעם שאני מבקש ממך להפסיק אתה ממשיך.

חני מונין: מהרשות להגנת הצרכן בהסתדרות.

חני מונין: אני לא אחזור על הדברים שנאמרו פה.

חני מונין: אני רק רוצה להוכיח את הבעיה.

חני מונין: בתי המשפט לתביעות קטנות מראים שוב ושוב את הבעייתיות ששמאים מהרשימות, לא שמאי הבית איך שאתם קוראים לזה, שמאים מהרשימות שנותנים הערכות הרבה יותר נמוכות בעשרות אחוזים לעומת מה שהם היו צריכים בפועל לתת.

חני מונין: וזה שמאים חיצונים שבית המשפט פסק מראים את ההפרשים האלה.

הדס אסא: אני מייצג יחד עם חברי את איגוד מנהלי התחבורה ואנחנו פה הקטע הצרכני.

הדס אסא: אנחנו מנהלים צי רכב ואנחנו מסתכלים פה על הגישה הרציונלית שחייב להיות ניתוק בין המוסך לבין השמאי לבין כל המכלול הזה.

הדס אסא: כי אנחנו יודעים שערך הרכב לא נשאר בקדמותו.

הדס אסא: וכל הסיטואציה הזאת, כמו שאתה מגיע לחנות ואתה אומר, כמה עולה בקבוק קולה והוא אומר לך עשר שקל, אני נותן לך חמש.

הדס אסא: אני קניתי במקום אחר בחמישה שקלים.

הדס אסא: וזה המצב.

הדס אסא: ברגע שיצרן הרכב הקים מחלקות מאוד רציניות ותכנן רכב ברמה מסוימת בטיחותית ואני קניתי אוטו מראש בגלל שהוא בטיחותי.

הדס אסא: והוא נכנס למוסך ומקבל חלקים תחליפים, וכל מיני דברים, והאוטו מחמישה כוכבים נהפך לכוכב אחד.

הדס אסא: ואנחנו לא נוגעים בזה.

הדס אסא: האוטו לא נשאר בקדמותו.

הדס אסא: אני בתור צרכן נפגע.

הדס אסא: יותר מזה, אני לוקח על עצמי סיכונים שאני לא יודע.

הדס אסא: כי החלקים של האוטו אמורים לספוג אנרגיה ולשים את היושבים בתוך הרכב בזה שהם ייפגעו ברמה יותר חמורה.

שלום שמחון: חברים, אני מאוד מצטער על העובדה שאנחנו הקצינו זמן קצר מדי לדיון הזה.

שלום שמחון: ולא היתה לי שום ברירה כי זה הזמן שעמד לרשותנו להאריך אותו יותר ממה שדרוש ואנחנו כבר מפריעים לישיבה הבאה.

שלום שמחון: אני מבקש את עמדתכם הכתובה לדיון הבא.

שלום שמחון: ואולי לדיון הבא, משרד התחבורה האם אתם חושבים שצריך לעשות שינויים בתחום הזה או שאתם מקבלים את התקנות של הממונה על הביטוח ואת משך הזמן הארוך שלהן.

שלום שמחון: הן נועדו למשך שלוש שנים.

שלום שמחון: אני מבקש לשמוע גם את חלקכם.

שלום שמחון: נניח בלוח זמנים של בעוד חודש בערך.